Yenasiisa 
Mmuakiaa mmatayaa dia kua oyaivovee. 
1:1-25 Anutuuqo mmuakiaa mminnamminna ivaa iiravai . 

1-5 Nnaaru ari nnaaru Udaanga Anutuuqo ngiau mmataivaa 
iimakioo tooduu hameeta mminnamminnaata mmatayaa vauduu 
kuminauduu ngiau mmataivo upisuuduu Anutuuqaa Mmannasaivo 
nnooriivau rummua apukioo vairavai* Rummua apukioo vauduu 
Anutuuqo tunoo. "Mmeekiaivo taanee." Tuduu mmeekiaivo tooduu 
Anutuuqo tooduu mmeekiaivo yokatauduu mmeekiaivaa sainai yapoo 
upisiivaa sainai yapakioo saivaki kiaivaara tunoo o "I nnutuuvo 
ikiannavai. n Kiaakioo saivaki kiaivaara tunoo. "I nnutuuvo 
heenavaivee. fl Tuduu inna suai mmuaa suaivai* 

6-8 Anutuuqo tuduu nnooriivaudi namaivo pikioo vuduu 
tunoo • "Aqaa yoosinna namaivo ivaki vaivo nnutuuvo ngiau 

aapuvai." Tuduu inna suai taaravaitana vairavai* 

9 -10 Vauduu Anutuuqo tuduu nnoori pinaivo rupi nuunainno 
mmuaavau varuduu mmataivo sasakauduu 

11-13 Anutuuqo tuduu yananneeri yeenna maura mmuakiaa 
nminnamminnaiyauvo mmatayaa uruduu iiraiyauvo tasukuoo mmatayaa 
vainno uruduu inna suai taaravooma vairavai. 

14-19 Vauduu Anutuuqo tuduu suaivo kuraagaivo aakiapuaivo 
tooduu ikiaima suaivaa yapakiooduu tooduu heenaki kuraagaivaa 
aakiapuaivaa yapakiooduu tooduu mmatayaa itaama heenaivo 
ikiannaivo vairavai. Vauduu Anutuuqo suaivaa yapakiooduu vo 
suai kauga sugiyaara suaivo kaayau tooduu vo suai nuanura 
vatiivo kaayau ruduu inna suai taarama taarama vairavai, 

20-23 Vauduu Anutuuqo tuduu mmuakiaa sisikapuaa 

nnooriivaki varuuyauvo varida nnaakaraiyauvaa mmatooduu kaayau 

arivoo kara arivoo karauyauvo varuduu Anutuuqo mmuakiaa 

ngiaasukuaiyauvaa iimakiooduu nnaakaraiyauvaa mmatooduu kaayau 

arivoo kara arivoo karauyauvo variravai. Inna suaivo yaaku 

2 



saivai vairavai. 

24-25 Vauduu Anutuuqo tuduu mmuakiaa f ayaiyauvo mmatayaa 
varuduunno mmuakiaa yapaiyauvaa iimakioo mmuakiaa yanayapai 
mmatayaa raririima roo nuauyauvaa iimakiooduu mmuakiaa fayai 
kapuaiyauvaa Anutuuqo iimakiooyauvo nnaakaraiyauvaa mmatooduu 
kaayau arivoo kara arivoo karauyauvo variravai. 

29-30 , 2:9a Varuduu Anutuuqo mmuakiaa vasingiaammaiyauvaa 
ngiari nneera yeennaiyauvaa mmiravai. 
1:26 - 2:25 An utu uq o gioonna kia apuuya iiravai . 

Anutuuqo gioonna kiaapuuya iiravai. Vaidiivaa iinno 

gioonnaivaa iinno ari nmiannammannaivaa roosiima iiravai. 

Anutuuqo mmataivaadi ruaatarukioo vaidiivaa iimakioo inna 

nnikiivaki yaikiaivaa fuutuduu avuuvaa too korooravai, Korooduu 

Anutuuqo tunoo. "I nnutuuvo Ataamovee." Kiaakioo yoosinna 

pinaivaa nnutuuvoonno Itiina ivaki mmoori paatiivaa iimakioo 

Ataamaa vitoo ivaki yapakiooduu varuduu mmooriivo nnooriivaa 

siriivau vauduu mmooriivaa vuutaivau yatariivo duuvaa vaidiivo 

iiraivaa varoo nnoo fai hama putinaravaivee • Vuai yatariivo 

duuvaa vaidiivo iiraivaa varoo nnoo fai kuakuaakua mmuakiaavai 

rikiaanaravaiveeo Anutuuqo Ataamaa kiaa mmioo tunoo. 

Tf Tuqinnama mmoori aavaara varianee. Yatari iiraiyauvaa 

mmooriivakidiri vaiyauvaa nnaanee. Mmoori vuutaivaki yatariivo 

duuvaa vaidiivo iiraivaa nnoo mmuakiaa kuakuaakua rikieeraivaa 

sa nnaanee. Fai a iiraivaa nnee kuakuaakua yokataivaa rikiee 

maisaivaa tasipama rikiee fai a putinaravaivee. ,r KiaaKioo 

mmuakiaa vasingiaammaivaa tauraa mmataivaadi iimakiooyauvaa 

vitoonno Ataamaasi vuduu Ataamoonoo nnutuuyauvaa tiravaio 

Tuduu Anutuuqo tunoo. "Ataamo arivana varuduu hama yokatairavai* 

]?ai na gioonnaivaa innani iimakino nnaataivo inna mmooriivaa 

varoo inna tasipama varinaravaivee. t! Kiaakioo uuduu Ataamo 

vuru puaisa vauduu Anutuuqo Ataama yaaneevaa rakau radakioo 

varoo keenaa inna mmammaivaa tuqinnamakioo yaaneevaadiri 

gioonnaivaa iiravai. Iimakioo gioonnaivaa Ataamaa mmuduu 
Ataamo diitoo too tunoo. M N1 roosiikianna ni seenavaivee, 
Anutuuqo ni yaaneevaadiri i iimakiaikiai a gioonnavai variannanoo. " 
Tuduu itaama makee vaidiivo ari kaano koova pikioo ari nnaataivaa 
varaikiai ngiarivaitana mmuaa karaivaitana variaanoo. Anutuuqo 
iya kiaa mmioo tunoo. "Nnaakara mmataatee. Ngie 
taaravaitanoonoo mmuakiaa mniinnamiiiinnaivaara diatee." Tuduu 
ngiarivaitana taguaada varuduu hama iya nimammaivaitana maisauduu 
Anutuuqo mmuakiaa mminnaavai haitatuuma too tunoo. "Na tauko 
ni mmuduuyaivo yokataivaivee. !f Tuduu inna suaivo yaaku saivai 
sainaidi mmuaavai vairavai. Vauduu Anutuuqo mmuakiaa mmoorivai 
taikakioo kati varuduu inna suaivo yaaku saivai taikakioo 
sainaidi taarama taikakioo vainno inna suai kati varira nnoonna 
suaivovee. 
5 • 1—24- Gioonna kiaapuuya mminnamminnaa maisaivaa vareeravaivee , 

1-7 Yapai unna kua tiraivo gioonnaivaa yapara ruoo tunoo. 

"Anutuuqo sa mmoorinavai yatari iiraiyauvaa nnaateera itaa kuainno 
tiinne? fr Tuduu rikioo sai tunoo, "Fai ta iiraiyauvaa nnaaravee. 
Yatari voovai miaoori vuutana diivaa ti ooqoo tiivai. Ooqoo 
tikiai fai ta ivaa utida putuaaravaivee* " Tuduu yapaivo tunoo, 
"Fai ngia hama putuaaravee. Fai ngia kuakuaakua yokataivaa 
rikieda maisaivaa rikieda Anutuuqaa roosiima variaaravai. Vaa 
Anutuuqo ivaa taivai," Tuduu gioonnaivo yatari iiraivaa too 
tunoo. "Ni varaa tainoo f lf Kiaakioo oro rasuku nnoo ari 
vaatiivaa mmuduu nneeravai* Nnaakieda rikieda taguaada varida 
yatari apuuvaa funnukieda riiravai* 

8-21 Ruukiooduu hennauduu Anutuuqo mmoori ivaki nuauduu 
Ataamaya nnaatari inna akuaivaa rikieda aatuuda annaannaki 
hataumakieda harakieda varida rikiooduu Anutuuqo aayenna roo 
tunoo* t! Ngia deepiida variaanne?" Tuduu vaidiivo rikioo sai 
tunoo. fl Na i akuaivaa rikiee na taguaada variauko ni 
aatuukiai na aavaki hataumaki variaunocu" Tuduu rikioo tunoo. 



"Gioono i kiaa i mmiinne? Na yatari i ooqoo kiauvaa 

nnaannavainne?" Tuduu rikioo tunoo. "Aa gionna aavaa ni 

miannano ivoonoo yatari iiraivaa varoo ni mikiai na nnauvaivee." 

Tuduu gioonnaivo tunoo. "Yapaivo ni yoke tikiai na iiraivaa 

nnauvaivee*" Tuduu Anutuuqo yapaivaa tunoo. "E kianna 

kuaivaa irisaivaa rikiee ai ausaivaa mmataivau reemi kiee 

raririima ree nookianee. Na tikiai fai i nneeditunnaiya 

tasipa gioonnaivaa nneeditunnaiya nnammutuaa roosiima variaara. 

Varikiai eenoo inna vaavataivaa gutino fai i kieetaivaa 

ruputinaravaivee. " Kiaakioo gioonnaivaa tunoo "Fai eenoo 

nnaakaraivaa mmatee kaayau nniitaraivaa tasipama mmataanaravai. 

Fai ai vaatiivaa tee kiannanoo. "Ni varaa tainoo." Kiannanoo. 

Ai vaatiivo aiyara dinainna fai a inna kuaivaa rikiaanaravaivee. " 

Kiaakioo Ataamaa tunoo. "Ai irisaivaa na mmuakiaa annaanna 

mmaguya ikiauvaa mmatayaa yapanainna a yeennaivaa nnaaneetiee 

fai paati mmoorivai vareennanna fai tupaa itainnanna 

putinaravaivee, Na mmataivaadi i iimakiaukainna mmataivaki 
fai a keenaa nuunainna vainaravaivee. ,f Kiaakioo fayaivaa 
nnabaivaa varoonno yaapa yaammaivaa iimakioonno taaravaitana 
mmiravai. Mmikiooduu Ataamo ari nnaataivaa tunoo. Tt Ai 
nnutuuvo Ifaavavee." Tuduu Ifaava mmuakiaa gioonna kiaapuuya 
kaano variravai. 

22-24 Vaa Ataamaya Ifaaya kua yokataivaa kua maisaivaa 
rikiooduu Anutuuqo yaataivaa u t u rikoo tunoo'. "Yatariivo 
mmooriivaa vuutaivaki diivaa vaidiivo nnoo hama putira 
yatariivaa nnaarainno. ft Kiaakioo taaravaitana titooduu vuduu 
Anutuuqo mmoori yokataivaa tooyaivau aangeraiya yapakiooduu 
yatariivaa vaidiivo nnoo hama putiivaara dida haitatuuduu 
vaidiivo nnaataivoota mmoori yokataivaa pikieda arivo 
mmatavau mmoori vareeravai* 



Yenasiisa is an initial translation of Genesis in the 
Waff a language, and was prepared by members of the Summer 
~ Institute of Linguistics. 



